**ՇՆՈՐՀԱՎՈՐԱԿԱՆ ՈՒՂԵՐՁ**

Սիրելի հայրենակիցներ,

Շնորհավորում եմ բոլորիս ՀՀ անկախության 29-րդ տարեդարձի կապակցությամբ:

Տոն, որն ամեն անգամ ապացուցում է մեր միասնականությունը, սերն առ հայրենիք ու հավատն ապագայի նկատմամբ:

Անկախության 29 տարիներն ունեցան իրենց դժվարություններն ու ձեռքբերումները: Իր ծննդյան օրից մեր պետությունն ապրեց հասուն կյանք ու իր 29-ամյակին ներկայանում է նորովի՝ վստահ, որ շատ կարճ ժամանակում դառնալու է բոլորիս երազանքների հայրենիքը:

Իսկ մենք մեր ամենօրյա աշխատանքով պետք է սատար կանգնենք մեր պետությանն ու ևս մեկ անգամ գիտակցենք, որ Հայաստանը մենք ենք. մենք ենք պատասխանատու նրա խաղաղ առավոտների, նրա հզորության ու բարօրության համար:

Խաղաղություն, ներդաշնակություն ու սեր եմ մաղթում մեր հայրենիքին ու մեզ:

Կեցցե՛ ազատ ու անկախ Հայաստանի Հանրապետությունը։

Հարգանքով՝ Հակոբ Շահգալդյան